CELEX: 32008R1141
Language: mt
Date: 2008-11-13 00:00:00
Title: Regolament tal-Kummissjoni (KE) Nru 1141/2008 tat- 13 ta' Novembru 2008 dwar il-klassifikazzjoni ta’ ċerti oġġetti fin-Nomenklatura Magħquda

19.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 308/9
            
         REGOLAMENT TAL-KUMMISSJONI (KE) Nru 1141/2008
   tat-13 ta' Novembru 2008
   dwar il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tkun żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu addottati miżuri li jikkonċernaw il-klassifika tal-oġġetti msemmija fl-Anness għal dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, totalment jew parzjalment fuq in-Nomenklatura Magħquda jew li żżid magħha kwalunkwe subdiviżjoni addizzjonali u li hija stabbilita permezz ta’ dispożizzjonijiet Komunitarji speċifiċi, bil-ħsieb li jiġu applikati tariffi u miżuri oħrajn li għandhom x’jaqsmu mal-kummerċ tal-oġġetti.
            
         
               (3)
            
            
               Skond dawk ir-regoli ġenerali, l-oġġetti deskritti fil-kolonna 1 tat-tabella li tinsab fl-Anness għandhom ikunu kklassifikati taħt il-kodiċi tan-NM indikat fil-kolonna 2, għar-raġunijiet imniżżla fil-kolonna 3 ta’ dik it-tabella.
            
         
               (4)
            
            
               Huwa xieraq li jkun stiplulat li informazzjoni fuq tariffa li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skond dan ir-Regolament, tista’, għal perjodu ta’ tliet xhur, tkompli tkun invokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri pprovduti f’dan ir-Regolament huma f’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT
   Artikolu 1
   L-oġġetti deskritti fil-kolonna 1 tat-tabella fl-Anness għandhom ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna 2 ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li mhijiex skond dan ir-Regolament, tista’ tkompli tkun invokata għal perjodu ta’ tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum mill-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Novembru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Sistema ta’ moviment lineari magħmula minn mekkaniżmu li jisslajdja b’żewġ skanalaturi u kisja rettangolari esterna bil-bollberings ġewwa.
                  Il-kisja esterna timxi tul l-iskanalaturi fil-mekkaniżmu li jisslajdja permezz tal-bollberings.
                  Is-sistema ta’ moviment lineari tintuża għal tipi differenti ta’ magni, pereżempju, tagħmir għaċ-ċaqliq tal-oġġetti, magni għodod jew apparati tad-DVD.
               
               
                  8482 10 90 
               
               
                  Il-klassifikazzjoni hija ddeterminata bir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 2(a) tat-Taqsima XVI u tat-test tal-kodiċijiet tan-NM 8482 , 8482 10  u 8482 10 90 .
                  Minħabba li s-sistema ta’ moviment lineari tista’ tintuża għal tipi differenti ta’ magni, ma tistax titqies bħala parti li tista’ tintuża waħidha jew prinċipalment għal xi tip ta’ magna partikolari fit-tifsira tan-Nota 2(b) tat-Taqsima XVI. Għalhekk, il-klassifikazzjoni tas-sistema bħala parti minn magna taħt intestaturi bħalma huma 8431 , 8466  jew 8522  hija eskluiża.
                  Is-sistema ta’ moviment lineari titqies li hi mekkaniżmu li jisslajdja bil-bollberings li jiċċaqalqu b’mod liberu taħt l-intestatura 8482  (ara wkoll in-Noti ta’ Spjega tas-Sistema Armonizzata li jaqgħu taħt l-intestatura 8482  (A), (3)).
                  Ġaladarba s-sistema ta’ moviment lineari hija prodott speċifikat fl-intestatura 8482 , għandha tkun ikklassifikata taħt dik l-intestatura f’konformità man-Nota 2(a) tat-Taqsima XVI.